گه‌وهه‌ری گه‌رمه‌سێر ناوی فه‌رهه‌نگێکی (که‌لهوڕی _ عه‌ره‌بی)یه‌‌ له‌ لایه‌ن نێعمه‌ت عه‌لی سایه‌، له‌دایکبووی ١٩٤٧ی مه‌نده‌لی‌یه‌وه‌ نووسراوه و ساڵی ١٩٨٨ له‌ به‌غدا چاپ کراوه‌. فه‌رهه‌نگه‌که‌ سێ به‌رگه‌ و سه‌رجه‌م بریتییه‌ له‌ ٧٥٠ لاپه‌ڕه‌ و پتر له‌ ١٢٠٠٠ وشه‌. گرینگیی ئه‌م فه‌رهه‌نگه‌ له‌وه‌دایه‌ که‌ ئاوڕی له‌ له‌هجه‌ی ده‌وڵه‌مه‌ندی که‌لهوڕی داوه‌ته‌وه‌. بێگومان تۆمارکردنی وشه‌ و زاراوه‌ی له‌هجه‌ و بن‌له‌هجه‌ و شێوه‌زاره‌کانی زمانی کوردی نیازی سه‌ره‌کیی فه‌رهه‌نگنووسیی ئێستامانه‌؛ چونکه‌ ئه‌م به‌شه‌یه‌ که‌ ده‌توانێ پێداویستی‌یه‌کانی زمانی کوردی دابین بکا و ببێته‌ هۆی ده‌وڵه‌مه‌ندیی زمانی نیوه‌ستانداردی ئه‌مڕۆمان.